CELEX: C2004/314/05
Language: et
Date: 2004-12-18 00:00:00
Title: Euroopa Kohtu (kuues koda) 28. septembri 2004. aasta määrus Kohtuasjas C-115/03 (Tribunale civile di Genova eelotsusetaotlus): Eco Eridania Srl versus Presidenza del Consiglio dei Ministri ja Ministero dell'Ambiente (Kodukorra artikli 104 lõige 3 — Jäätmehooldus — Ohtlikud jäätmed — Direktiiv 91/689/EMÜ — Artikkel 4 — “Jäätmete tekitaja” mõiste — Füüsiliste isikute hõlmatus)

18.12.2004   
            
            
               ET
            
            
               Euroopa Liidu Teataja
            
            
               C 314/3
            
         
      EUROOPA KOHTU
   
   (kuues koda)
   28. septembri 2004. aasta määrus
   Kohtuasjas C-115/03 (Tribunale civile di Genova eelotsusetaotlus): Eco Eridania Srl versus Presidenza del Consiglio dei Ministri ja Ministero dell'Ambiente (1)
   
   (Kodukorra artikli 104 lõige 3 - Jäätmehooldus - Ohtlikud jäätmed - Direktiiv 91/689/EMÜ - Artikkel 4 - “Jäätmete tekitaja” mõiste - Füüsiliste isikute hõlmatus)
   (2004/C 314/05)
   Kohtumenetluse keel: itaalia keel
   Kohtuasjas C-115/03, mille esemeks on Euroopa Kohtule EÜ asutamislepingu artikli 234 alusel 17. märtsil 2003. aastal Tribunale civile di Genova (Itaalia) 10. märtsi 2003. aasta otsusega esitatud eelotsusetaotlus menetluses järgmiste poolte vahel: Eco Eridania Srl versus Presidenza del Consiglio dei Ministri ja Ministero dell'Ambiente, tegi Euroopa Kohus (kuues koda) koosseisus: koja esimees J.-P. Puissochet, kohtunikud S. von Bahr (ettekandja) ja A. Borg Barthet; kohtusekretär: R. Grass, 28. septembril 2004 määruse, mille resolutiivosa on järgmine:
   Nõukogu 12. detsembri 1991. aasta direktiivi 91/689/EMÜ ohtlike jäätmete kohta artiklist 4 tuleneb kohustus pidada arvestusdokumente ohtlike jäätmete üle, mis kehtib kõikide jäätmete tekitajate kohta, kelle hulka loetakse ka hambaravi kabinetid, mitte ainult ettevõtte või asutusena tegutsevad ohtlike jäätmete tekitajad.
   
      (1)   ELT C 112, 10.5.2003.